TV PROGRAMI
20.10.2026
DOGAĐAJI DANA, utorak 20.10.2026
Fondacija Dajana Paunović dodelila je Orden Svete Majke Anastasije Maji Gojković, a isto priznanje posthumno je dodeljeno i njenoj majci.
RT Vojvodina 1 – Agro dnevnik, RT Vojvodina 1 – Vojvođanski dnevnik, Most – Akcenti 2230, Novosadska TV – Objektiv 19, Radio Novi Sad 1 – Novosti
U pregledu štampe jutarnjeg programa RTV-a izdvojena je vest o poseti Maje Gojković Kuli i četiri kulturne ustanove pod istim krovom.
RT Vojvodina 1 – Dobro jutro Vojvodino
Uz sredstva pokrajinskog sekretarijata nadležnog za obrazovanje obnavljaju se fasada i učenički toaleti Osnovne škole „Dr Aleksandar Sabovljev“ u Ečkoj.
TV Santos – Dan/TV Santos
Pokrajinski sekretarijat za visoko obrazovanje i naučnoistraživačku delatnost finansirao je sanaciju i nabavku nastavne opreme za Visoku školu strukovnih studija za obrazovanje vaspitača u Kikindi.
TV Kikinda – Vesti, Kikinda
Aleksandar Vučić kritikovao je nedovoljnu koordinaciju pokrajinskog sekretarijata i republičkog ministarstva u zdravstvu i najavio ulaganja u bolnice i dostupnost terapija.
Pink – Nacionalni dnevnik 1830
	RT Vojvodina 1 – Orden

	Emisija: Agro dnevnik

	Vreme emitovanja emisije: 15:00-15:30

	Trajanje priloga: 00:27

	Autor: Redakcija


Fondacija Dajana Paunović dodelila je Orden Svete Majke Anastasije predsednici Pokrajinske vlade Maji Gojković za izuzetne zasluge, dok je isto priznanje posthumno dodeljeno njenoj majci. Na svečanosti u Muzeju Vojvodine Gojković je istakla da je porodica temelj društva i mesto sticanja najvažnijih životnih vrednosti. Naglasila je značaj očuvanja porodice, tradicije i međugeneracijske solidarnosti.
	O ovoj temi izveštavali su još:

	Most – Akcenti 2230

	Novosadska TV – Objektiv 19

	RT Vojvodina 1 – Vojvođanski dnevnik

	Radio Novi Sad 1 – Novosti


	RT Vojvodina 1 – Novosadski dnevnik donosi lokalne vesti

	Emisija: Dobro jutro Vojvodino

	Vreme emitovanja emisije: 07:00-10:00

	Trajanje priloga: 06:34

	Autor: Redakcija


U okviru prelistavanja Novosadskog dnevnika u emisiji „Dobro jutro Vojvodino“ pomenuta je poseta predsednice Pokrajinske vlade Maje Gojković Kuli.  
	TV Santos – Radovi u Ečkoj

	Emisija: Dan/TV Santos

	Vreme emitovanja emisije: 19:00-19:35

	Trajanje priloga: 02:31

	Autor: Redakcija


U Osnovnoj školi „Dr Aleksandar Sabovljev“ u Ečkoj u toku su prva faza rekonstrukcije fasade i sanacija učeničkih toaleta. Sredstva je obezbedio Pokrajinski sekretarijat za obrazovanje, uz saradnju sa Gradom Zrenjaninom i gradonačelnikom pri pripremi projekata i realizaciji ugovora. Završetak radova planiran je do kraja oktobra, a škola očekuje mogućnost finansiranja druge faze obnove fasade.  
	TV Kikinda – Obnovljeni kabineti Visoke škole u Kikindi

	Emisija: Vesti, Kikinda

	Vreme emitovanja emisije: 17:00-20:00

	Trajanje priloga: 02:45

	Autor: Redakcija


Visoka škola strukovnih studija za obrazovanje vaspitača u Kikindi započela je akademsku godinu u obnovljenim učionicama i kabinetima. Posledice pucanja vodovodne cevi sanirane su od juna do septembra zahvaljujući sredstvima Pokrajinskog sekretarijata za visoko obrazovanje i naučnoistraživačku delatnost, dobijenim na konkursu za tekuće održavanje. Na drugom konkursu obezbeđena je nabavka laptopova i televizora za nastavu.
Obnovljeni su muzički, likovni i informatički kabinet, učionica, nastavnički kabinet i biblioteka, uz popravku zidova i zamenu podova. Među narednim potrebama škole je uređenje toaleta, u zavisnosti od budućih konkursa. U prvu godinu osnovnih studija upisana su 82 studenta, dok je početak master studija i prijem 50 novih studenata najavljen za 24. oktobar.
	Pink – Gost Aleksandar Vučić

	Emisija: Nacionalni dnevnik 1830

	Vreme emitovanja emisije: 17:45-20:30

	Trajanje priloga: 44:06

	Autor: Redakcija


Aleksandar Vučić je tokom gostovanja na Pinku, govoreći o zdravstvenom sistemu, ukazao na nedostatak komunikacije između pokrajinskog sekretarijata i republičkog ministarstva nadležnih za zdravstvo. Kao primer problema naveo je česte prekide rada magnetne rezonance u Zrenjaninu i upućivanje pacijenata privatnicima. Istakao je da su velika ulaganja usmeravana u kliničke centre, uključujući Klinički centar Vojvodine, dok obnova bolnica u Somboru, Subotici i Zrenjaninu nije završena, a radovi u Kikindi traju.
Vučić je ocenio da je više pažnje trebalo posvetiti lokalnim bolnicama i najavio njihovu izgradnju i opremanje u naredne četiri godine. Govorio je i o dodatnim izdvajanjima za retke bolesti i inovativne lekove, novim onkološkim terapijama i većoj dostupnosti stomatološke zaštite.
